section_heading: Biološke karakteristike
paragraph_text: Absolovo lice, rep i izraslina nalik britvi na desnoj strani glave tamnoplave su boje. Neki smatraju kako je "britva" zapravo abnormalan razvoj njegova desnoga uha. Unatoč njenom izgledu, "britva" je zapravo veoma mekana na dodir, poglavito onda kada Absol nije napet ili ljutit; u suprotnom slučaju, "britva" se obasjava snažnim svjetlom i postaje opasno snažna i oštra na dodir, iako je Absol neće namjerno upotrijebiti protiv svoga huškača. Jedno od njegova dva uha zakrenuto je prema gore, dok je drugo zakrenuto prema dolje, kako bi čuo točan izvor bilo kakvog zvuka, poput sova u stvarnom svijetu. Absol je Pokémon izrazito dobroćudne naravi, koji upozorava ljude u svojoj blizini o nadolazećim opasnostima, te čini to pojavljujući se pred pojedinim osobama. Većinu svog vremena provodi u teško prohodnim terenima, poglavito planinskim područjima. Imaju snježnobijel sloj krzna koji je veoma mekan na ljudski dodir.